laion/Wikipedia-Exotic huggingface dataset:
לנארד קמנה

לנארד קמנה (בגרמנית: Lennard Kämna; נולד ב-9 בספטמבר 1996) הוא רוכב אופני כביש גרמני בקבוצת בורה–הנסגרוהה. ב-2014 עזב קמנה את בית הוריו לטובת בית ספר לספורט בקוטבוס, המעבר הזה השתלם לו כשניצח את אליפות אירופה עד גיל 19 בנגד שעון, אליפות גרמניה עד גיל 19 בנגד השעון ואליפות העולם עד גיל 19 בנגד השעון, מקדים את אדריאן קוסטה (כסף) ב-44 שניות ואת מייקל סטורר (ארד) ב-56 שניות. ב-2015 הצטרף קמנה לקבוצת סטולטינג הגרמנית מדרג הקונטיננטל, באותה עונה ניצח את אליפות גרמניה עד גיל 23 בנגד השעון, מקדים ב-7 שניות את נילס פוליט וב-49 שניות את נילס סחומבר. גם באליפות העולם התחרה במקצה עד גיל 23, וסיים שלישי במקצה נגד השעון, 21 שניות ממדליסט הזהב ממאדס וורץ שמידט. במקצה הכביש סיים עשירי, 12 שניות מקווין לדנואה המנצח. ב-2016 ניצח את אליפות אירופה עד גיל 23 בנגד השעון, מקדים את פיליפו גאנה (כסף) ב-30 שניות ואת רמי קבנייה (ארד) ב-35 שניות. אך באליפות העולם באותו מקצה, הוא סיים מחוץ לפודיום ובמקום הרביעי, 42 שניות מבן מדינתו מרקו מאתיס, זוכה מדליית הזהב. ב-2017 הפך קמנה למקצוען כשחתם אצל קבוצת סאנווב ההולנדית. באותה עונה גם ערך את הופעת הבכורה שלו בגרנד טור כאשר נבחר לוואלטה אספניה ואף הספיק לסיים שמיני בקטע ה-16 שהיה נגד השעון, 1:30 דקות מכריס פרום המנצח, אך פרש לפני תחילת קטע ה-17. לאחר מכן התחרה באליפות העולם שנערכה בברגן והיה חלק מסגל קבוצתו בעת שזכתה במדליית הזהב, למרות זאת, במקצה הכביש התחרה שוב במקצה עד גיל 23 וזכה במדליית הכסף, לאחר שנכנע לבנואה קונספרואה בספרינט הסיום. ב-יוני 2018 הודיעה קבוצת סאנווב שקמנה ייקח הפסקה מרכיבה מקצוענית לחודשים הבאים לאחר שלא התחרה מאז מילאנו – סן רמו בשל מחלה, ובשביל לאפשר לו לחשב את הקריירה שלו מחדש. בעונת 2019 סיים במקום ה-17 בטור דה סוויס, לאחר מכן נבחר לראשונה בטור דה פראנס והתבלט בקטע ה-15 וה-18 כשסיים רביעי ושישי בהתאמה לאחר שהיה חלק מקבוצת הבריחה, קמנה סיים במקום ה-40 את המרוץ ורביעי בקטגוריית הצעירים, כשהוא מסייע לבן קבוצתו עמנואל בוכמן לסיים רביעי. ב-2020 הצטרף לבורה–הנסגרוהה הגרמנית. הוא פתח את עונתו עם קבוצתו החדשה בספרד, כשסיים רביעי ב-Pollença - Andratx וסיים שלישי בוולטה מורסיה. לאחר מכן התחרה בוולטה או אלגארבה וסיים שביעי את המרוץ, 1:26 דקות מרמקו אוונפול המנצח. לאחר תום פגרת הקורונה שב להתחרות בקריטריום דו דופינה וניצח את הקטע הרביעי במרוץ לאחר בריחת יחיד שבסופה הקדים את דויד דה לה קרוז ב-41 שניות את ז'וליאן אלאפיליפ ב-56 שניות. לאחר מכן הוא נבחר בפעם השנייה ברציפות לטור דה פראנס, גם שם כיוון לקטעים וסיים שני בקטע ה-13 לאחר שנכנע לדניאל פיליפה מרטינס בספרינט בעלייה וסיים שני את הקטע. אך בקטע ה-16 כבר ניצח את הקטע לאחד התקפה בעלייה האחרונה, כשהוא מקדים את ריצ'רד קאראפאס ב-1:27 דקות ואת סבסטיאן רייכנבך ב-1:56 דקות, משיג לבורה את הניצחון היחידי שלה בטור. מדיה וקבצים בנושא לנארד קמנה בוויקישיתוף לנארד קמנה, ברשת החברתית אקס (טוויטר) לנארד קמנה, ברשת החברתית אינסטגרם לנארד קמנה, באתר Cycling Archives Lennard Kamna, worldcyclingstats.com Kamna takes time out from racing to reflect on long-term career goals, cyclingnews.com BORA – hansgrohe signs Lennard Kämna, another future German hope, bora-hansgrohe.com
סילוסוכוס

סילוסוכוס (שם מדעי: Sillosuchus) הוא סוג של ארכוזאור נכחד שחי בסוף הטריאס באמריקה הדרומית שלפני 235 עד 221.5 מיליון שנה, והוא הסוג היחיד במשפחה שלא חי באמריקה הצפונית. למרות דמיונו של זוחל זה לדינוזאור, הוא השתייך למשפחת השובוזאוריים, הקרובה לתנינאים המודרניים, מהקבוצה פסאודוסוכיה. הדמיון נובע מאבולוציה מתכנסת עקב היציבה הזקופה ומבנה גוף וגולגולת דומה לדינוזאור תרופוד. הסילוסוכוס היה קרובם של האפיגיה ושל השובוזאורוס, והוא התגלה בתצורת איסצ'יגואלסטו (אנ'), סמוך לאיסצ'יגואלסטו שבסן חואן, ארגנטינה. הסוג הוגדר ב-1997 ונכלל בו מין אחד – Sillosuchus longicervix. משמעות שמו הוא: "הזוחל של ד"ר ויליאם סיל", פלאונטולוג חשוב באזור של סן חואן. זוחל זה בהתאם למבנה לסתותיו חסרות השיניים היה אוכל צמחים בעל זנב ארוך וגפיים יציבות מתחת גופו והוא הגיע לאורך 3 מטרים בממוצע. עם זאת כמה חוקרים שמשווים את חוליות הצוואר שלו שהגיעו לאורך 10 סנטימטרים לקרובו, הזאורוסוכוס שהיה בעל חוליות צוואר באורך 8 סנטימטרים, מעלים שהיה גדול בהרבה, באורך של 9 עד 10 מטרים. למרות דמיונו לדינוזאור האגן שלו היה צר יותר, מה שהקשה על יציבה מוצלחת לאורך זמן. מדיה וקבצים בנושא סילוסוכוס בוויקישיתוף סילוסוכוס, באתר GBIF (באנגלית)
אנטיוק (קליפורניה)

אנטיוק (באנגלית: Antioch) היא עיר בקליפורניה שבארצות הברית הממוקמת באזור מפרץ סן פרנסיסקו. נכון לשנת 2019, אוכלוסיית העיר משוערת בכ-111,000 תושבים. העיר נקראת על שמה של העיר העתיקה אנטיוכיה, שאנטיוק הוא שמה האנגלי. מבחינה כלכלית, המעסיקים המרכזים בעיר הם וולמארט, טארגט, קייזר פרמננטה, סייפוויי וקוסטקו. אנטיוק נחשבת לעיר שינה, ומרבית התושבים עובדים בסן פרנסיסקו או באוקלנד. מבחינה פוליטית, מועצת העיר מורכבת מחמישה חברים. אנטיוק היא אחת העיירות העתיקות בקליפורניה והחלה כהתיישבות חקלאית בשנת 1848. בשנת 1859 התגלה פחם בסביבת העיר, מה שגרם לפיתוחה הכלכלי. בשנת 1863 התגלתה גם נחושת במכרות אנטיוק. תחנת הדואר החלה לפעול לסירוגין בשנת 1851 ובאופן קבוע משנת 1863. העיתון המקומי נחנך בשנת 1870. בשנת 1872 ההתיישבות הוכרזה כעיר. בשנת 2009 העיר עלתה לכותרות בעקבות גילוייה של ג'ייסי לי דוגארד, שנחטפה כמספר שנים קודם לכן באגם טאהו, בבית חוטפיה באנטיוק. מדיה וקבצים בנושא אנטיוק בוויקישיתוף אתר האינטרנט הרשמי של אנטיוק (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
שובוזאוריים

שובוזאוריים (שם מדעי: Shuvosauridae) היא משפחה של ארכוזאורים פסאודוסוכים נכחדים שחיו באמריקה הצפונית והדרומית בתקופת הטריאס העליון ונכחדו עם סיומה. הם קרובים לסוג פופוזאורוס. בני משפחה זו היו מראשוני הפסאודוסוכים, ובצורתם דמו לדינוזאורים קטנים ומהירים, אך למעשה הם קרובים יותר לתנינאים המודרניים והדמיון ביניהם נובע מאבולוציה מתכנסת עקב היותם דו-רגליים ועקב מבנה הלסתות חסרות השיניים שלהם שהזכירו כמה תרופודים קטנים. הם היו אוכלי צמחים שנעו במהירות לאורך ערבות אמריקה הקדומה ונמלטו מטורפים ארכוזאורים אחרים. משפחה זו נכחדה עם סיום הטריאס עקב שינויי אקלים או עקב תחרות עם זוחלים אחרים כמו הדינוזאורים. שובוזאורוס (Shuvosaurus) אפיגיה (Effigia) סילוסוכוס (Sillosuchus) מדיה וקבצים בנושא שובוזאוריים בוויקישיתוף שובוזאוריים, באתר האנציקלופדיה של החיים (באנגלית) שובוזאוריים, באתר GBIF (באנגלית)
מבצע שטן (סדרת טלוויזיה)

מבצע שטן (ברוסית: Опера́ция «Сатана́») היא סדרת טלוויזיה רוסית שביים יורי מורוז, שצולמה בשנת 2018. פרק הבכורה שודר ב-1 באוקטובר 2018 בערוץ הראשון. הסדרה היא החמישית בסדרת הסדרות על מייג'ור צ'רקאסוב ממעגל החקירות הפליליות, הכוללת את סדרות הטלוויזיה "מוסגז", "התליינית", "העכביש", "התן" ו"נוסחת הנקמה". העלילה מתרחשת בשנת 1975. בעונה זו הדמות הראשית עובדת לראשונה כשוטר מחוזי. אך הנסיבות מחזירות אותו לעבוד במחלק הפלילי במוסקבה ואף לשיתוף פעולה עם הק.ג.ב. וצ'רקאסוב יצטרך לקחת חלק בחקירת דליפת המידע המסווג אודות רקטת השטן .(R-36M) העלילה מבוססת על סיפורו של סוכן ה-CIA אדולף טולקצ'ויב (שבסרט מכונה הסוכן "סטון"). שנת 1975. שיא המלחמה הקרה בין ברית המועצות לארצות הברית ובמרכזו מרוץ חימוש. פיזיקאים גרעיניים עובדים קשה משני צדי המתרס. בברית המועצות מתבררת דליפה של מידע מסווג אודות התפתחות רקטת "השטן". כיצד ניתן לחבר רס"ן משטרתי למודיעין של השירותים המיוחדים? עם זאת, איוואן פטרוביץ', פוטר מהמחלק הפלילי המוסקבאי ועובד כקצין משטרה מחוזי רגיל, אך מעניק סיוע לא יסולא בפז לק.ג.ב בלכידת מרגל אמריקאי. אנדריי סמוליאקוב - איוואן פטרוביץ' צ'רקאסוב, מייג'ור במשטרה ויקטוריה איסאקובה - אולגה קוסאקובה, עוזרת מעבדה בלשכת העיצוב "סבר" איגור גורדין - ניקולאי אנדרייביץ' ריבקוב (הסוכן "ריבאק") ולדימיר אילין - סרגיי פטרוביץ' מדניקוב, המעצב הראשי של לשכת "סבר" סרגיי קולטאקוב - אנטולי ויטאלייביץ' דסניצקי, ראש מחלקה, המעצב המוביל של "סבר" מרינה אלכסנדרובה - סופיה בוריסובנה טימופייבה, ראש מחלקה במחלק הפלילית אלכסנדר גולובב - יגור אוסאדצ'י, עוזרו של צ'רקאסוב, סמל משטרה יאנה סקס - לורה קופר, סוכנת CIA במוסקבה מרטין ג'ון קוק - אלן רייט, ראש תחנת מוסקבה של ה-CIA דניאלה סטויאנוביץ' - מרגריטה סמיונובנה קרפוחינה, אשתו של צ'רקאסוב סרגיי אוגריומוב - רוברט מיכאילוביץ' לבדב, אלוף בק.ג.ב. דמיטרי קוליצ'קוב - אלכסנדר סרגייביץ' קוקובקין, סגן ק.ג.ב. ולדיסלב פבלוב - מזכירו של לבדב ולדימיר נוביקוב - ליאוניד ברז'נייב (דיבוב: סרגיי קולטאקוב) ויאצ'סלב זולובוב - יורי אנדרופוב יורי צ'ורסין - סטאס (סטניסלב פטרוביץ') שלסט, אמן מיכאיל פיליפוב - בוריס אלכסייביץ' זאבולוטני, מעצב כללי של "סבר" יבגני בקאלוב - פתולוג ליאוניד גרומוב - סרגיי בוריסוביץ', מנהל הרכב קאלינקה אדוארד אופ - ג'ון אדמס, גנרל חיל האוויר של ארצות הברית, חבר ועדת המודיעין של ארצות הברית "מבצע שטן", במסד הנתונים הקולנועיים IMDb (באנגלית) "מבצע שטן", במסד הנתונים הקולנועיים KinoPoisk (ברוסית) Сериал «Операция „Сатана“» // Вокруг ТВ Ольга Кузьмина (27 בספטמבר 2018). "«Сатана» выходит в эфир. Громкая премьера на Первом". // Вечерняя Москва. {{cite web}}: (עזרה) Дмитрий Кулько (27 בספטמבר 2018). "Новое дело майора Черкасова на Первом канале в телесериале «Операция „Сатана"»". // Первый канал. {{cite web}}: (עזרה) "Телесериал «Операция „Сатана"». Краткое описание всех серий. Премьера — 1 октября 2018 года". // Яндекс.Телепрограмма. Новые русские сериалы: главные премьеры осени-2018
קלירווטר

קלירווטר (באנגלית: Clearwater) היא עיר בפלורידה שבארצות הברית. העיר היא הקטנה באזור מפרץ טמפה והיא ממוקמת במחוז פינלאס, מצפון-מזרח לטמפה וסיינט פיטרסברג. נכון לשנת 2019, אוכלוסיית העיר משוערת בכ-117,000 תושבים. מבחינה פוליטית, מועצת העיר מורכבת מחמישה חברים. החל משנת 2017 המחוז שאליו שייכת העיר מיוצג בבית הנבחרים האמריקני על ידי צ'ארלי כריסט מן המפלגה הדמוקרטית. בשנת 1835 צבא ארצות הברית בנה באזור זה בסיס על שמו של ויליאם הנרי הריסון. בשנת 1842 החלה התיישבות של חקלאים חמושים. במהלך מלחמת האזרחים האמריקנית מרבית מאזרחי העיירה נלחמו בצבא הקונפדרציה, דבר שהוביל להפצצות מצד סירות של צבא האיחוד. בשנת 1888 הושלם קו הרכבת לעיירה אשר הוכרזה כעיר בשנת 1891. בתקופה זו גם גדל המוניטין התיירותי של המקום. בתחילת המאה ה-20 כבר התגוררו בקלירווטר כ-400 תושבים. במהלך מלחמת העולם השנייה הוקם בסמוך לקלירווטר בסיס הכשרה של צבא ארצות הברית. אחד האיים הסמוכים לעיר אף הפך ליעד עבור תרגול הפגזות של חיל האוויר. נערכו הפסקות חשמל בעיר על מנת לבלבל הפצצות פוטנציאליות של האויב. יפן נאגנו, צ'ובו, יפן יוון קלאמריה (אנ'), יוון אוסטרליה וויונג (אנ'), ניו סאות' ויילס, אוסטרליה מדיה וקבצים בנושא קלירווטר בוויקישיתוף אתר האינטרנט הרשמי של קלירווטר (באנגלית) קלירווטר, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
נוסחת הנקמה (סדרת טלוויזיה)

נוסחת הנקמה (ברוסית: «Фо́рмула мести») היא סדרת טלוויזיה רוסית בבימויו של סרגיי קורוטאייב, שצולמה בשנת 2019. שידור פרק הבכורה התקיים ב-21 באוקטובר 2019 בערוץ הראשון. הסדרה היא השישית בסדרת הסדרות על מייג'ור צ'רקאסוב ממחלק החקירות הפליליות, הכוללת את סדרת הטלוויזיה "מוסגז", "התליינית", "העכביש", "התן", "מבצע שטן", "קוצן נקוד" ו"מוסגז: מלכודת". שנת 1977. איוואן פטרוביץ' צ'רקאסוב, עסוק בחקירת מקרה מורכב ומבלבל. סטודנט לאדריכלות הושלך מהגג. אמו התאבדה. הסימנים מובילים להיפודרום בו מת הבחור, שם מוצאים את גופתו של אחד המלווים במסלול המרוצים. החשודים הם תושבי בית מובחר, אנשי תרבות. ביניהם זמרת, מעצבת אופנה ושחקנים מפורסמים שמרבים לבקר במסלול המרוצים. צ'רקאסוב מנחש שהפושע הוא אחד מהם. די מהר הוא עולה על עקבות מבצעי הרצח, אבל יש גם מארגן פשעים נוסף, שאת טיבו צ'רקאסוב מתקשה להבין. אנדריי סמוליאקוב - איוואן פטרוביץ' צ'רקאסוב, מייג'ור במשטרה מרינה אלכסנדרובה - סופיה בוריסובנה טימופייבה, ראש מחלקת המחלק הפלילית במוסקבה סרגיי גרמש - ואדים סטפנוביץ' בוזירוב, סוחר סמים סרגיי סטפנצ'נקו - גנאדי איוואנוביץ' ריוכין, קפטן המשטרה, ראש מחלקה בהיפודרום ואדים אנדרייב - פיודור גריגורייביץ'סבלין, מפקד משטרת מוסקבה אלכסנדר לזרב ג'וניור - ולדימיר איליץ' קלצ'ניקוב, אמן העם דריה אורסוליאק - אגליה קוצ'רינה, שחקנית יבגניה קריוקובה - גלינה קלצ'ניקובה, אחותו של ולדימיר איגור יסולוביץ' - קלצ'ניקוב האב, אביהם של גלינה ולדימיר יבגני פרוואלוב - קוצ'רין, בעלה של אגליה, מדען סבטלנה נמוליאייבה - אשתו של הגנרל (יבגניה וסילייבנה), אלמנתו של הגנרל מקרוב אנגלינה פחומובה - ז'ניה מקרובה, נכדתו של הגנרל סרגיי וולקוב - סרגיי, החתן של ז'ניה מקרובה אלכסיי ברבש - איגור מיכאילוביץ' פוגודין, זמר, אמן העם דמיטרי אסטרחן - "מאסטרו" (מעצב האופנה רודניקוב) גלינה בוקשבסקאיה - אלה גנאדייבנה, קופאית בהיפודרום אלכסנדרה קוליקובה - נינה איוואנובנה בוזירבה איוואן אגאפוב - ואסין, עובד מחסן במפעל כימי סרגיי קולשנייה - קרוטיקוב, קפטן המשטרה יורי לופארב - גריגוריץ', שכנו של צ'רקאסוב בדירה משותפת ולדיסלב פיאווקו - שצ'ולוקוב "נוסחת הנקמה", במסד הנתונים הקולנועיים IMDb (באנגלית) "נוסחת הנקמה", במסד הנתונים הקולנועיים KinoPoisk (ברוסית)
מונאג'ים באשי

מונאג'ים באשי (בערבית: منجم باشي; בטורקית: Müneccimbashi, Müneccimbasi,‏ Munejjimbashi או Munejjim-bashi) היה התואר שניתן לאסטרולוג החצר הראשי באימפריה העות'מאנית. התואר ניתן ברצף מהמאה ה-15 ועד להתפרקות האימפריה. הסולטאן העות'מאני באיזיד השני, שהיה חובב אסטרולוגיה, ייסד את משרת אסטרונום החצר, שתפקידו היה להכין לוחות קלנדריים (תקווים) ולקבוע את המועדים המתאימים מבחינה אסטרולוגית לקיום פעולות מיוחדות. גם תחת השושלת הספווית באיראן התקיימה משרת המונג'ם-באשי, עליו היו מוטלות המשימות הבאות: קביעת מועדים לאירועים חשובים, כתיבת "מפה אסטרולוגית" לשליט (בלידתו ומדי שנה), רישום צווים מלכותיים, חיזוי מאורעות אסטרונומיים. "מונאג'ים באשי" אחמד בן לוטף אללה דהדה (1631–1702) התפרסם גם כהיסטוריון ואיש מכתבים ומכיוון שהוא מצוטט יחד עם התואר שלו ביחס ליצירותיו, השתמשו במונח בכמה מקורות אך ורק למונאג'ים באשי אחמד דהדה. מונג'ם-באשי מוסטפא בן עלי אל-מווקת (מת 1571) William E. Burns, Astrology through History: Interpreting the Stars from Ancient Mesopotamia to the Present, ABC-CLIO, 2018, 96-97. Stephen P. Blake, Time in Early Modern Islam: Calendar, Ceremony, and Chronology in the Safavid, Mughal and Ottoman Empires, Cambridge University Press, 2013, 54. ערך זה הוא קצרמר בנושא האימפריה העות'מאנית. אתם מוזמנים לתרום לוויקיפדיה ולהרחיב אותו.
קורל ספרינגס

קורל ספרינגס (באנגלית: Coral Springs) היא עיר בפלורידה שבארצות הברית. העיר ממוקמת כ-32 קילומטרים צפון-מערבית לפורט לודרדייל. נכון לשנת 2019, אוכלוסיית העיר משוערת בכ-134,000 תושבים. כמה מבין תושביה הידועים של קורל ספרינגס הם אדם קול, רוברט לווינסון ולייני סלווין. מבחינה פוליטית, מועצת העיר מורכבת מחמישה חברים. ראש העיר וסגנו נבחרים אחת לשנתיים ושער הנציגים נבחרים אחת לארבע שנים. לאף אחד מן הנציגים אסור להשתייך לאף מפלגה. מבחינה כלכלית, אחוז האבטלה (נכון ל-2020) עומד על כ-5%. קורל ספרינגס היא עיר מתוכננת אשר הוקמה בשנת 1963 וצמחה באופן משמעותי בעשורים שלאחר מכן. האזור עליו הוקמה העיר הורכב בעיקר מביצות אשר נוקזו באופן מבוקר לאזורים אחרים בפלורידה במהלך שנות ה-50. הקמת העיר הייתה חלק מתנופת הנדל"ן שפלורידה חוותה בשנים שלאחר מלחמת העולם השנייה. הבחירות הראשונות לעירייה נערכו בשנת 1967. בשלושים השנים שלאחר מכן הוקמו כ-19 בתי ספר ומרכזים מסחריים רבים. בשנות ה-90 נפתחו התיאטרון והמוזיאון המקומיים. קוסטה ריקה פראיסו, קוסטה ריקה מדיה וקבצים בנושא קורל ספרינגס בוויקישיתוף אתר האינטרנט הרשמי של קורל ספרינגס (באנגלית) "Online Directory: Florida, USA." Retrieved on June 20, 2007. Archived on March 11, 2007 ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
קוצן נקוד (סדרת טלוויזיה)

קוצן נקוד (ברוסית: Катра́н, קרי "קָ֫טְרַן", דמוי הכריש קוצן נקוד) היא סדרת טלוויזיה רוסית בבימויו של סרגיי קורוטאייב, שצולמה בשנת 2020. שידור הבכורה נערך בסתיו 2020 בערוץ הראשון. הסדרה היא השביעית בסדרת הסדרות על מייג'ור צ'רקאסוב. בסדרה מככבים אנדריי סמוליאקוב, מרינה אלכסנדרובה, מקסים אברין ואחרים. העונה השביעית של סדרת הטלוויזיה עוסקת בקצין המשטרה איוואן צ'רקאסוב ממחלק החקירות הפליליות, הכוללת את סדרות הטלוויזיה "מוסגז", "התליינית", "העכביש", "התן", "מבצע שטן", "נוסחת הנקמה". שנת 1978. צוותו של צ'רקאסוב מתחיל בחקירה חדשה: המהרת קירה מילר ואהובה, קולונל פוטפנקו, נהרגו בדאצ'ה ליד מוסקבה. מתברר כי זמן קצר לפני מותה איבדה קירה ארבע מאות אלף רובל ב"קוצן נקוד" - קזינו מחתרתי. כדי לברר את כל נסיבות המקרה, מייג'ור צ'רקאסוב מחליט לשלוח את סוניה טימופייבה למקום. בקזינו פוגשת סוניה את בוריס (שמכונה "המוזיקאי"), שעובד שם כפסנתרן. מערכת יחסים רומנטית, אבל יום אחד, מול סוניה, בוריס מבצע פשע. צ'רקאסוב חושש מסוניה, כשהוא מבין שהיא בסכנה והוא מחפש דרך להציל אותה. אנדריי סמוליאקוב - איוואן פטרוביץ' צ'רקאסוב, מייג'ור במשטרה מרינה אלכסנדרובה - סופיה בוריסובנה טימופייבה, ראש מחלקה במחלק הפלילי מקסים אוורין - בוריס גרינביץ', פסנתרן אלנה בבנקו - בלה אלכסנדרובנה פוקרובסקאיה, הבעלים של "קוצן נקוד" ויקטוריה רומננקו - מיליידי (יליזבטה קמנינה) טטיאנה ליאלינה - סבטה, בתו של פוטפנקו רינאל מוחמטוב - איוואן, האחיין של בלה ויטלי קובאלנקו - ויקטור איוואנוביץ' פוטפנקו, קולונל במשרד הפנים דניאל ספיוואקובסקי - מיכאיל אלברטוביץ' מילר, מנתח-גינקולוג מיכאיל גורבוי - אנטולי אנטולייביץ' סטפנוב, עובד אחראי במחלקה הכללית של הוועד המרכזי של המפלגה הקומוניסטית סטניסלב דוז'ניקוב - מישה, שחקן ויאצ'סלב זולובוב - אנדרופוב אולג מורוזוב - ניקולאי פיודורוביץ' אתר האינטרנט הרשמי של קוצן נקוד "קוצן נקוד", במסד הנתונים הקולנועיים IMDb (באנגלית) "קוצן נקוד", במסד הנתונים הקולנועיים KinoPoisk (ברוסית) Премьера сезона: новое дело майора Черкасова в сериале «Катран» из цикла «Мосгаз» – уже сегодня
יחסי איטליה–נורווגיה

יחסי איטליה–נורווגיה הם יחסי החוץ בין איטליה ונורווגיה. לאחר פירוק האיחוד עם שוודיה בשנת 1905, הייתה ממלכת איטליה אחת המדינות הראשונות שהכירו בנורווגיה כמדינה עצמאית. מאז תחילת היחסים הדיפלומטיים, למעט תקופת מלחמת העולם השנייה, היחסים בין שתי המדינות היו מעולים באופן מסורתי, לאור העמדות הפוליטיות המשותפות בנושאים בינלאומיים מרכזיים. המלך הנורווגי הראשון שביקר רשמית באיטליה היה אולף החמישי באפריל 1967, ובעקבותיו באוקטובר 2001 ביקורו הרשמי של בנו הרלד החמישי. בצד האיטלקי, נשיא איטליה קרלו אזליו צ'אמפי ביקר בנורווגיה בספטמבר 2004. החברה האיטלקית הגדולה בנורווגיה היא סייפם מקבוצת Eni, העוסקת בכריית נפט גולמי בים ברנץ (במהלך ביקורו באיטליה ב-2001, המלך האראלד החמישי חנך ב-Eni di מילאנו אספקת גז טבעי חדשה מנורווגיה). שתי המדינות הן חלק מהארגונים הבינלאומיים העיקריים (האו"ם, נאט"ו, OSCE, מועצת אירופה) ופעילות בכמה משימות בינלאומיות כמו מערב הבלקן, אפגניסטן וחבל חברון (TIPH). איטליה גם משתתפת, כמשקיפה, במועצה הארקטית, מועצת ברנץ האירו-הארקטית ובמועצת מדינות הים הבלטי. איטליה מחזיקה בנורווגיה שגרירות באוסלו. נורווגיה מחזיקה באיטליה שגרירות ברומא. מדיה וקבצים בנושא יחסי איטליה–נורווגיה בוויקישיתוף אתר על יחסי מדינות
הבחירות הכלליות בבריטניה 1935

הבחירות הכלליות בבריטניה התרחשו ביום חמישי, 14 בנובמבר 1935 והובילו לרוב גדול (אם כי מופחת מהבחירות הקודמות) של המפלגה השמרנית בהנהגת סטנלי בולדווין. מפלגת הלייבור בהנהגת קלמנט אטלי אמנם לא הרכיבה את הממשלה, אך גדלה באופן משמעותי - הן באחוזי התמיכה בציבוריים והן במספר המושבים בפרלמנט. עם זאת, גדילת הלייבור הייתה לא מאוזנת בהשוואה לבחירות הקודמות, מה שגרם לרבים מחברי הפרלמנט מהמפלגה לאבד את מקומם ובהם מנהיג המפלגה וראש הממשלה רמזי מקדונלד. גם המפלגה הליברלית נחלשה, ומנהיג המפלגה הרברט סמואל איבד את מקומו בבית הנבחרים. למעשה, בחירות אלו היו האחרונות עד סוף מלחמת העולם השנייה שהגיע כעשור מאוחר יותר. זהו פרק הזמן הארוך ביותר בממלכה מאז 1802 ללא בחירות. בפרק זמן זה ראש הממשלה התחלף פעמיים: בפעם הראשונה לטובת נוויל צ'מברלין בשנת 1937 ובפעם השנייה התפקיד הועבר לווינסטון צ'רצ'יל בשנת 1940. מדיה וקבצים בנושא הבחירות הכלליות בבריטניה 1935 בוויקישיתוף
חיי לילה (פירושונים)

האם התכוונתם ל... חיי לילה – אפשרויות הבידור והבילוי הפופולריות אשר זמינות בשעות הלילה. פעילי לילה – מיני בעלי חיים הפעילים בשעות הלילה יותר מביום. ינשוף לילה (אנ') - מונח לתיאור אנשים הפעילים בעיקר בלילות, בדומה לינשופים נוספים: חי בלילה – תוכנית בהנחיית נדב בורנשטיין חיות לילה – תוכנית אירוח בהנחיית דודו ארז וירון ברלד חיי לילה (סדרה) – סדרת טבע של נטפליקס שיצאה ב-2020
פידג'ין גרינלנדית מערבית

פידג'ין גרינלנדית מערבית היא שפת קשר מבוססת גרינלנדית ששימשה בעבר לתקשורת בין האינואיטים של גרינלנד וסוחרים אירופאים. אוצר המילים הוא בעיקר גרינלנדי. אף על פי שמילים משפות גרמאניות שולבו במהלך המגע עם האירופאים, רוב המילים שאינן אינואיטיות הגיעו משפות סחר מקומיות אחרות. לפידג'ין הגרינלנדית המערבית יש דקדוק פשוט מאוד, וצלילים שלא היו מוכרים לצפון אירופאים, כמו r [ʁ] ו-q, אבדו. לדוגמה, orsoq "שומן לוויתן" הפך ל-oksok "בייקון". עם זאת, צלילים אחרים אבדו מאז מהגרינלנדית, כגון sh [ʃ] (התמזג עם s בגרינלנדית המודרנית) ואשכולות עיצורים: nigsik הפך ל-nieksik "וו" אבל בגרינלנדית המודרנית הוא nissik. Marianne Mithun (2001) The Languages of Native North America, p 593ff Hein van der Voort, "Eskimo pidgin", in Arends, Muysken, & Smith (eds), 1995, Pidgins and Creoles: an introduction ערך זה הוא קצרמר בנושא שפות ובנושא גרינלנד. אתם מוזמנים לתרום לוויקיפדיה ולהרחיב אותו.
מצביעי אובמה-טראמפ

המושג מצביעי אובמה-טראמפ הוא מושג בפוליטיקה האמריקאית אשר מתאר אנשים אשר הצביעו למועמד הדמוקרטי ברק אובמה בבחירות לנשיאות 2008 ובמערכת הבחירות של 2012 אך בבחירות לנשיאות ב-2016 הצביעו למועמד הרפובליקני, דונלד טראמפ. על פי נתונים הכינוי מתאר כ-9% ממצביעי אובמה וכ-13% ממצביעי טראמפ, על פי סקר שערכה קבוצת המחר של קרן הדמוקרטיה בהשוואה לקהל בוחרים אחרים, למצביעי אובמה-טראמפ יש השקפות כלכליות מתקדמות יותר והשקפות חברתיות שמרניות בהשוואה למצביעי המועמדים האחרים. חלק מהאנליסטים טענו שלמצביעי אובמה-טראמפ הייתה השפעה גדולה על הבחירות שנערכו ב-2016 מכיוון שהקמפיינים המרכזים נערכו במדינות מתנדנדות שרובם במערב התיכון וכבר בתקופתו של אובמה הוגדרו כ"רפובליקנים של אובמה" (בדומה ל"דמוקרטים של רייגן") וכלל לא היו מצביעים למועמד דמוקרטי אחר. זמן קצר לפני יום הבחירות ב-2016 דווח הניו יורק טיימס "כי מצביעי אובמה מתכננים להצביע לטראמפ מכיוון שהם הרגישו כי הוא מקדם את השינוי לו ייחלו כאשר הצביעו לאובמה". במאמר מערכת שפורסם ב-2017 על ידי מגזין ניו יורק צוין כי על פי סקר כ-75% ממצביעי אובמה-טראמפ תומכים בביטול חוק הגנת החולה וטיפול בר השגה (חוק שנחשב הישג של אובמה ואף זכה לכינוי "אובמה-קר") והחלפתו בחוק שיהיה יותר יעיל ומשתלם. Bump, Philip (12 במרץ 2018). "4.4 million 2012 Obama voters stayed home in 2016 — more than a third of them black". The Washington Post. נבדק ב-28 ביוני 2020. {{cite news}}: (עזרה) "Tipping the Scales: How Small Groups in Each Party May Outweigh the Rest in the 2018 Midterm Elections". Voter Study Group. באוגוסט 2018. נבדק ב-15 באוקטובר 2020. {{cite web}}: (עזרה) Levitz, Eric (16 באוגוסט 2017). "Trump Democrats Are Rare—But Electorally Important". Daily Intelligencer (באנגלית). נבדק ב-25 בפברואר 2018. {{cite web}}: (עזרה) Cohn, Nate (15 באוגוסט 2017). "The Obama-Trump Voters Are Real. Here's What They Think". The New York Times (באנגלית אמריקאית). ISSN 0362-4331. נבדק ב-25 בפברואר 2018. {{cite news}}: (עזרה) Alcindor, Yamiche (2 בנובמבר 2016). "Some Who Saw Change in Obama Find It Now in Donald Trump". The New York Times (באנגלית אמריקאית). ISSN 0362-4331. נבדק ב-25 בפברואר 2018. {{cite news}}: (עזרה) ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
סוזי ואן האל

הלנה סוזאנה "סוזי" ואן האל (בהולנדית: Helena Suzanna "Suzy" van Hall;‏ 28 באפריל 1907 – 9 ביולי 1978) הייתה רקדנית הולנדית ופעילה במחתרת ההולנדית בתקופת מלחמת העולם השנייה. היא נולדה בהאג, אחותו הצעירה של הפסל פריץ ואן האל. בשנת 1932 נישאה לסייס קלק. לואן האל היה סטודיו לריקודים בפריז, היא הופיעה שם וגם ערכה סיור הופעות באנגליה, שווייץ ותוניסיה. בני הזוג התגרשו: בין השאר בגלל דרישות הקריירה שלה ובגלל הרומן שלו עם האו-פר שלהם. הם התגרשו בשנת 1938. ואן האל הייתה מעורבת בפעולות המחתרת ההולנדית במהלך מלחמת העולם השנייה יחד עם אהובה חריט ואן דר פיין. בשנת 1944 היא נעצרה והורשעה בייצור תעודות זיהוי מזויפות, שוד ועבירות אחרות. היא נשלחה לפיכט, ראוונסבריק, ולבסוף למחנה הריכוז דכאו. ואן האל שוחררה באפריל 1945. ואו דר ווין נרצח על ידי הנאצים. הוא הציל יהודים בתקופת השואה ולימים הוכר כחסיד אומות העולם. לאחר שחרורה הועסקה על ידי קוס שרגרדוס בהוצאה לאור של הדר-שפיגל. שרגרדוס וואן האל פרסמו ספרים על חריט ואן דר פיין ופריץ ואן האל. ואן האל תרגמה עבור "הדה שפיגל", את ספרו של פול ברונטון "הדרך הסודית" להולנדית. היא נפטרה בסנט-סיבראנט בגיל 71. "Helena Suzanna van Hall" (בהולנדית). Verzetsmuseum Amsterdam. "Cornelis Jan Kelk, Amsterdam 28 augustus 1901 - Doorwerth 25 december 1981". Jaarboek van de Maatschappij der Nederlandse Letterkunde (בהולנדית). Digitale Bibliografie Nederlandse Geschiedenis. 1983. "Suzie van Hall". Digitale Bibliografie Nederlandse Geschiedenis (בהולנדית). "De dames van De Spieghel". Jaarboek voor Nederlandse boekgeschiedenis (בהולנדית). Digitale Bibliografie Nederlandse Geschiedenis. de Wilde, Inge (2005). Uitgeverij De Spieghel: Over De Uitgeefsters Tine Van Klooster En Koos Schregardus (בהולנדית). p. 46. ISBN 9077922075.